
MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIS DIREKTORIUS

Į S A K Y M A S
DĖL REIKALAVIMŲ ASMENIMS, NORINTIEMS GAUTI TIR PROCEDŪROS VYKDYTOJO LEIDIMĄ, PATVIRTINIMO

2005 m. sausio 25 d. Nr. 1B-68
Vilnius


. Tvirtinu pridedamus Reikalavimus asmenims, norintiems gauti TIR procedūros vykdytojo leidimą.
. Pripažįstu netekusiu galios Muitinės departamento direktoriaus 2003 m. vasario 21 d. įsakymą Nr. 1B-148 „Dėl Reikalavimų asmenims, norintiems gauti TIR procedūros vykdytojo leidimą, patvirtinimo“ (Žin., 2003, Nr. 21-924).



GENERALINIS DIREKTORIUS	RIMUTIS KLEVEČKA

PATVIRTINTA
Muitinės departamento prie Lietuvos Respublikos finansų ministerijos generalinio direktoriaus
2005 m. sausio 25 d. įsakymu Nr. 1B-68
(Muitinės departamento prie Lietuvos Respublikos finansų ministerijos generalinio direktoriaus 
2019 m. birželio 4 d. įsakymo Nr. 1B-522 redakcija)




 SKYRIUS


. Reikalavimai asmenims, norintiems gauti TIR procedūros vykdytojo leidimą (toliau –Reikalavimai), parengti vadovaujantis Muitinės konvencijos dėl tarptautinio krovinių gabenimo su TIR knygelėmis (1975 metų TIR konvencija, Ženeva) (toliau – TIR konvencija) 9 priedo II dalies 1 ir 2 straipsnio nuostatomis.
. Reikalavimuose vartojamos sąvokos:
. Asmens įgaliotas darbuotojas – asmens įgaliotas darbuotojas, kuriam pavesta vadovauti krovinių vežimo veiklai.
. TIR procedūros vykdytojo leidimas – Muitinės departamento prie Lietuvos Respublikos finansų ministerijos generalinio direktoriaus 2011 m. sausio 11 d. įsakymu Nr. 1B-14 „Dėl TIR procedūros vykdytojo leidimų išdavimo ir panaikinimo komiteto sudarymo“ sudaryto TIR procedūros vykdytojo leidimų išdavimo ir panaikinimo komiteto (toliau – TIR komitetas) sprendimas, suteikiantis teisę asmenims naudotis TIR konvencijoje nustatytomis lengvatomis.
. Kitos Reikalavimuose vartojamos sąvokos apibrėžtos TIR konvencijoje ir teisės aktuose, reglamentuojančiuose kelių transporto, vežant krovinius tarptautiniais maršrutais, veiklą.
. Asmenys, norintys gauti TIR procedūros vykdytojo leidimą, pateikia garantuojančiajai asociacijai arba TIR procedūros komitetui prašymą ir dokumentus (jų kopijas), nurodytus Reikalavimų 12 punkte. 
Punkto pakeitimai:
Nr. 1B-298,
2020-04-23,
paskelbta TAR 2020-04-24, i. k. 2020-08677            

. Asmenys, kuriems panaikintas TIR procedūros vykdytojo leidimas, gali pateikti prašymą ir dokumentus (jų kopijas) garantuojančiajai asociacijai arba TIR komitetui dėl TIR procedūros vykdytojo leidimo suteikimo ne anksčiau kaip po 6 (šešių) mėnesių nuo sprendimo panaikinti TIR procedūros vykdytojo leidimą įsigaliojimo dienos. 
. Garantuojančioji asociacija turi įsipareigoti Lietuvos Respublikos muitinei, kad ji garantuos už numatomą priimti į TIR sistemą asmenį, ir, asmeniui gavus TIR procedūros vykdytojo leidimą, pateikti TIR komitetui rašytinį įsipareigojimą, kuris saugomas asmens byloje. 
Punkto pakeitimai:
Nr. 1B-298,
2020-04-23,
paskelbta TAR 2020-04-24, i. k. 2020-08677            

 SKYRIUS


. Asmuo, norintis gauti TIR procedūros vykdytojo leidimą, turi atitikti šiuos minimalius reikalavimus:
. turėti ne trumpesnę kaip 3 mėnesių patirtį tarptautinio krovinių gabenimo srityje, t. y. krovinių tarptautinius gabenimus vykdo ne trumpiau kaip 3 mėnesius ir ne rečiau kaip 3 kartus per mėnesį arba 8 kartus per 3 mėnesius. Šis reikalavimas netaikomas naujai įmonei, kuri įsteigta Lietuvos Respublikos civilinio kodekso 2.97 straipsnyje nustatyta tvarka reorganizavus įmonę, kuri jau turėjo TIR procedūros vykdytojo leidimą;
. būti stabilios finansinės būklės, t. y.: 
. per paskutinius vienerius metus iki prašymo pateikimo pareiškėjas vykdė savo finansinius įsipareigojimus, susijusius su muitų, kitų mokesčių ar privalomųjų mokėjimų, renkamų už prekių importą ar eksportą arba su jais susijusių, mokėjimu; 
. asmuo, remdamasis paskutinių metų iki prašymo pateikimo apskaitos registrais ir informacija, pagrindžia, kad jo finansinė padėtis yra pakankamai gera jo pareigoms ir įsipareigojimams, atitinkantiems jo verslo rūšį ir dydį, įvykdyti;
. nepadaryta reikšmingų arba kartotinių muitų teisės aktų ir mokesčių taisyklių pažeidimų, taip pat nėra duomenų apie sunkius nusikaltimus, susijusius su pareiškėjo ekonomine veikla; 
. išmanyti TIR konvencijos taikymą;
. pagal Tarptautinės kelių transporto sąjungos (IRU) reikalavimus įsipareigoja garantuojančiajai asociacijai, kad pagal TIR konvencijos nuostatas:
. laikysis visų muitinės formalumų, nustatytų išvykimo, pakeliui esančioje ir paskirties muitinės įstaigose; 
. muitinei pareikalavus apmokės visas priklausančias mokesčių sumas;
. sudarys sąlygas muitinei tikrinti asmens atitikimą nustatytiems minimaliems reikalavimams.

 SKYRIUS


. Asmens akcininkas (-ai), vadovas ir jo įgaliotas darbuotojas, kuriam pavesta vadovauti krovinių vežimo veiklai, turi būti geros reputacijos, t. y.:
. negali būti teistas už tyčinius nusikaltimus ar baudžiamuosius nusižengimus arba turi būti išnykęs teistumas;
. neturi būti atleistas iš pirmiau užimtų pareigų dėl jo paties kaltės pagal Lietuvos Respublikos darbo kodekso 58 straipsnio 3 dalies 6 punktą. 
. Asmens vadovas ir jo įgaliotas darbuotojas, kuriam pavesta vadovauti krovinių vežimo veiklai, privalo turėti atitinkamą profesinę kompetenciją.
. Asmuo finansinį pajėgumą turi užtikrinti savo turtu, t. y. kad jis neturi neigiamo grynojo turto, išskyrus atvejus, kai šis neigiamas grynasis turtas gali būti padengtas.
. Asmuo turi turėti nuosavybės arba išperkamosios nuomos teise bent vieną transporto priemonę.

 SKYRIUS
INFORMACIJA IR DOKUMENTAI, KURIUOS TURI PATEIKTI ASMENYS, 
NORINTYS GAUTI TIR PROCEDŪROS VYKDYTOJO LEIDIMĄ

. Dokumentai ir informacija, įrodantys Reikalavimų 7–11 punktuose nustatytus reikalavimus yra šie:
. CMR važtaraščiai, važtaraščiai, sąskaitos arba dokumentai, įrodantys, kad asmuo tarptautinius krovinių vežimus vykdo savo vardu;
. pažyma, kad asmuo neturi įsiskolinimų Valstybinio socialinio draudimo fondo biudžetui;
. pažyma, kad asmens vadovas ir jo įgaliotas darbuotojas, kuriam pavesta vadovauti krovinių vežimo veiklai, neturi teistumo arba teistumas išnykęs; 
. liudijimas (-ai), kad asmens atsakingi darbuotojai (vadovas, asmens įgaliotas darbuotojas, kuriam pavesta vadovauti krovinių vežimo veiklai, vairuotojai) baigė garantuojančios asociacijos organizuojamus kursus, dėl TIR konvencijos nuostatų išmanymo. Kursų TIR konvencijos taikymo srityje programa turi būti suderinta su Muitinės departamentu prie Lietuvos Respublikos finansų ministerijos (toliau – MD);
. juridinio asmens reorganizavimo sąlygos, reorganizavimo ataskaita, nurodyti Lietuvos Respublikos civilinio kodekso 2.99 straipsnyje, ir kiti su reorganizacija susiję dokumentai, kai naujas asmuo įsisteigia reorganizavimo būdu, atsiskiriant krovinių vežimo verslą;
. dokumentai, patvirtinantys, kad asmens vadovas ar jo įgaliotas darbuotojas, kuriam pavesta vadovauti krovinių vežimo veiklai, vadovaudamasis Lietuvos Respublikos susisiekimo ministro 2012 m. vasario 13 d. įsakymu Nr. 3-124 patvirtintu Asmenų, vadovaujančių licencijuojamai kelių transporto veiklai, profesinės kompetencijos egzamino laikymo tvarkos aprašu išlaikė profesinės kompetencijos egzaminą arba turi pažymėjimą, nurodytą 2009 m. spalio 21 d. Europos parlamento ir Tarybos reglamento (EB) Nr. 1071/2009, nustatančio bendrąsias profesinės vežimo kelių transportu veiklos sąlygų taisykles ir panaikinančio Tarybos direktyvą 96/26/EB 21 straipsnio 1 dalyje;
. vėliausio ataskaitinio laikotarpio įmonės finansinės atskaitomybės ataskaita;
. informacija apie Lietuvos Respublikos teisės aktų nustatyta tvarka išduotus Europos Bendrijos leidimus, suteikiančius teisę jo turėtojui verstis tarptautiniu krovinių vežimu keliais;
. valstybės įmonės „Regitra“ išduota (-os) transporto priemonės (-ių) registracijos dokumentų arba išperkamosios nuomos sutarties kopija (-jos) arba transporto priemonės naudotojo pažymėjimo kopija (-jos).

 SKYRIUS


. Pateikiamų dokumentų kopijos turi būti patvirtintos asmens ar jo įgalioto darbuotojo parašu ir antspaudu. 
. Jei pateikiamos atitinkamų institucijų pažymos, išduotos automatinėmis duomenų apdorojimo priemonėmis, kartu pateikiami ir tokių pažymų metaduomenys su jos registracijos numeriu ir išdavimo data. Šios pažymos ar kiti išrašai iš duomenų bankų (pvz., Credit info ar kt.) turi būti ne senesni kaip 2–3 dienų senumo.
. Reikalavimų 12.3 papunktyje nurodytą pažymą iš Vidaus reikalų ministerijos Įtariamųjų, kaltinamųjų ir nuteistųjų registro užsako ir garantuojančiajai asociacijai ir (ar) TIR komitetui pateikia pats asmuo.
. Reikalavimų 12.2 ir 12.3 papunkčiuose nurodytos asmenų pateikiamos pažymos turi būti išduotos ne anksčiau kaip prieš vieną mėnesį iki jų pateikimo garantuojančiai asociacijai ir (ar) TIR komitetui dienos.
. Pateikiamų dokumentų byla turi būti susiūta ir numeruota, o paskutinio lapo antroje pusėje patvirtinta asmens ar jo įgalioto darbuotojo parašu bei antspaudu ir įrašytas lapų skaičius.

 SKYRIUS


. Muitinės departamentas tikrina asmenų atitikimą minimaliems ir papildomiems reikalavimams (finansinę padėtį, licencijų duomenis, dokumentų (duomenų) galiojimo būkles, informaciją apie skolas biudžetui (nesumokėtus Lietuvos muitinės ir Valstybinės mokesčių inspekcijos administruojamus mokesčius) ir informaciją apie muitų teisės aktų pažeidimus, siekiant nustatyti, ar asmuo nepadaręs pažeidimų, nurodytų Lietuvos Respublikos muitinės įstatymo 61 straipsnyje, naudodamasis jam suteiktomis prieigomis prie atitinkamų duomenų bazių ar kitais Muitinės departamento turimais informacijos šaltiniais.
. Muitinės departamentas ar jo įgaliota muitinės įstaiga turi teisę tikrinti asmens, kuriam išduotas TIR procedūros vykdytojo leidimas, atitikimą Reikalavimams.

_____________________
Priedo pakeitimai:
Nr. 1B-522,
2019-06-04,
paskelbta TAR 2019-06-10, i. k. 2019-09409            



Pakeitimai:

1.

                    Muitinės departamentas prie Lietuvos Respublikos finansų ministerijos, Įsakymas
                
Nr. 1B-310,
2007-04-27,
Žin., 2007, Nr.
51-1999 (2007-05-11), i. k. 1073030ISAK001B-310                
Dėl Muitinės departamento generalinio direktoriaus 2005 m. sausio 25 d. įsakymo Nr. 1B-68 "Dėl Reikalavimų asmenims, norintiems gauti tir procedūros vykdytojo leidimą, patvirtinimo" pakeitimo

2.

                    Muitinės departamentas prie Lietuvos Respublikos finansų ministerijos, Įsakymas
                
Nr. 1B-84,
2009-02-10,
Žin., 2009, Nr.
18-734 (2009-02-14), i. k. 1093030ISAK0001B-84                
Dėl Muitinės departamento generalinio direktoriaus 2005 m. sausio 25 d. įsakymo Nr. 1B-68 "Dėl Reikalavimų asmenims, norintiems gauti tir procedūros vykdytojo leidimą, patvirtinimo" pakeitimo

3.

                    Muitinės departamentas prie Lietuvos Respublikos finansų ministerijos, Įsakymas
                
Nr. 1B-522,
2019-06-04,
paskelbta TAR 2019-06-10, i. k. 2019-09409                
Dėl Muitinės departamento prie Lietuvos Respublikos finansų ministerijos generalinio direktoriaus 2005 m. sausio 25 d. įsakymo Nr. 1B-68 „Dėl Reikalavimų asmenims, norintiems gauti TIR procedūros vykdytojo leidimą, patvirtinimo“ pakeitimo

4.

                    Muitinės departamentas prie Lietuvos Respublikos finansų ministerijos, Įsakymas
                
Nr. 1B-298,
2020-04-23,
paskelbta TAR 2020-04-24, i. k. 2020-08677                
Dėl Muitinės departamento prie Lietuvos Respublikos finansų ministerijos generalinio direktoriaus 2005 m. sausio 25 d. įsakymo Nr. 1B-68 „Dėl Reikalavimų asmenims, norintiems gauti TIR procedūros vykdytojo leidimą, patvirtinimo“ pakeitimo


